
1.	KONTEXT NÁVRHU
•	Dôvody a ciele návrhu
Únia uzavrela Dohovor o ochrane morského prostredia severovýchodného Atlantiku (ďalej len „dohovor OSPAR“) rozhodnutím Rady 98/249/ES zo 7. októbra 1997[footnoteRef:1] a tento dohovor nadobudol platnosť 25. marca 1998. [1: 	Rozhodnutie Rady 98/249/ES zo 7. októbra 1997 o uzavretí Dohovoru o ochrane morského prostredia v severovýchodnom Atlantiku (Ú. v. ES L 104, 3.4.1998, s. 1).] 

Španielsko a Portugalsko predložili podľa článku 15 ods. 2 dohovoru OSPAR návrh na zmenu článku 1 písm. a) dohovoru OSPAR s cieľom zahrnúť vody obklopujúce Makaronéziu (Madeira a Kanárske ostrovy) do morskej oblasti, na ktorú sa vzťahuje dohovor OSPAR. Tieto vody zahŕňajú vody patriace pod portugalskú a španielsku jurisdikciu, ako aj medzinárodné vody medzi nimi[footnoteRef:2]. Cieľom navrhovanej zmeny je zabezpečiť väčší súlad medzi dohovorom OSPAR a pravidlami stanovenými v smernici 2008/56/ES[footnoteRef:3], ktoré sa už uplatňujú v oblasti Makaronézie, a zlepšiť tak koordináciu v záujme ochrany a zachovania bohatej biodiverzity a zraniteľných ekosystémov nachádzajúcich sa v oblasti Makaronézie [2: 	Návrh sa týka celkovej rozlohy 2 573 750 km2, z toho 875 947 km2 sa nachádza v portugalskej a španielskej výhradnej hospodárskej zóne a pobrežných vodách Portugalska a Španielska a 1 697 803 km2 je na šírom mori (z toho 944 425 km2 sa nachádza v portugalských a španielskych rozšírených kontinentálnych šelfoch a 753 378 km2 predstavuje pásmo).]  [3: 	Smernica Európskeho parlamentu a Rady 2008/56/ES zo 17. júna 2008, ktorou sa ustanovuje rámec pre činnosť Spoločenstva v oblasti morskej environmentálnej politiky (rámcová smernica o morskej stratégii) (Ú. v. EÚ L 164, 25.6.2008, s. 19).] 

V tejto súvislosti treba poznamenať, že v článku 6 ods. 1 smernice 2008/56/ES sa od členských štátov vyžaduje, aby na koordináciu svojich morských stratégií využívali „existujúce regionálne inštitucionálne štruktúry zamerané na spoluprácu, do ktorých právomoci príslušný morský región alebo subregión patrí, vrátane tých, ktoré sa vybudovali na základe regionálnych morských dohovorov“. Podľa článku 4 smernice 2008/56/ES je subregión Makaronézia súčasťou regiónu v severovýchodnej časti Atlantického oceánu. Je najväčším morským subregiónom európskych morí a vyznačuje sa bohatou rozmanitosťou biotopov a druhov vrátane niektorých, ktoré sú v rámci dohovoru OSPAR zahrnuté do zoznamu „ohrozených a/alebo ubúdajúcich druhov a biotopov“. Morská oblasť v zmysle dohovoru OSPAR pokrýva v súčasnosti iba čiastočne vody makaronézskeho subregiónu, ktorého ohraničenie bolo vymedzené a dohodnuté na úrovni EÚ. 
Zosúladením morskej oblasti dohovoru OSPAR, pokiaľ ide o subregión Makaronézia, s morskou oblasťou smernice 2008/56/ES sa preto uľahčí vykonávanie uvedenej smernice Španielskom a Portugalskom (dvoma členskými štátmi EÚ, ktoré majú teritoriálne vody v subregióne Makaronézia), a to prostredníctvom posilnenej spolupráce na úrovni dohovoru OSPAR. 
Okrem toho sa rovnakým spôsobom posilní ochrana zraniteľných druhov a biotopov tohto regiónu a jeho jedinečnej morskej a pobrežnej biodiverzity v súlade s pravidlami platných právnych predpisov Únie vrátane smernice Rady 92/43/EHS[footnoteRef:4], smernice 2009/147/ES[footnoteRef:5], nariadenia (EÚ) 2024/1991[footnoteRef:6] a stratégie EÚ v oblasti biodiverzity do roku 2030[footnoteRef:7]. O tomto návrhu na zmenu článku 1 písm. a) dohovoru OSPAR sa bude rokovať na 28. pravidelnom zasadnutí/stretnutí komisie OSPAR, ktoré sa začne 23. júna 2025. Podľa článku 15 ods. 3 dohovoru OSPAR sa má zmena prijať jednomyseľným hlasovaním zmluvných strán. [4: 	Smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992, s. 7).]  [5: 	Smernica Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva (Ú. v. EÚ L 20, 26.1.2010, s. 7).]  [6: 	Nariadenie Európskeho parlamentu a Rady (EÚ) 2024/1991 z 24. júna 2024 o obnove prírody a o zmene nariadenia (EÚ) 2022/869 (Ú. v. EÚ L, 2024/1991, 29.7.2024).]  [7: 	Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov s názvom Stratégia EÚ v oblasti biodiverzity do roku 2030 – Prinavrátenie prírody do našich životov [COM(2020) 380 final].] 

Po prijatí zmeny komisiou OSPAR podľa článku 15 ods. 4 a 5 dohovoru OSPAR sa zmena predloží zmluvným stranám na ratifikáciu, prijatie alebo schválenie a zmena nadobudne platnosť až po tom, ako depozitár prijme oznámenie o ratifikácii, prijatí alebo schválení najmenej od siedmych zmluvných strán. 
Kým zmena dohovoru OSPAR nenadobudne platnosť, zmluvné strany ju môžu predbežne vykonávať za podmienok stanovených v článku 25 Viedenského dohovoru o zmluvnom práve z 23. mája 1969, ktorý sa týka predbežného vykonávania.
Vzhľadom na skutočnosť, že na nadobudnutie platnosti si navrhovaná zmena článku 1 písm. a) dohovoru OSPAR vyžaduje ratifikáciu, prijatie alebo schválenie zmluvnými stranami, čo by si v prípade Únie vyžadovalo rozhodnutie Rady podľa článku 218 ods. 6 ZFEÚ, malo by sa prijať rozhodnutie Rady podľa článku 218 ods. 3 až 4 ZFEÚ, aby sa Únia mohla zúčastniť na prerokúvaní a prijímaní tejto zmeny na 28. pravidelnom zasadnutí/stretnutí komisie OSPAR.
•	Súlad s existujúcimi ustanoveniami v tejto oblasti politiky
Cieľom navrhovanej zmeny je zabezpečiť väčší súlad medzi dohovorom OSPAR a pravidlami stanovenými v smernici 2008/56/ES, ktoré sa už uplatňujú v celej oblasti Makaronézie, a zlepšiť tak koordináciu v záujme ochrany a zachovania bohatej biodiverzity a zraniteľných ekosystémov nachádzajúcich sa v oblasti Makaronézie.
V článku 6 ods. 1 smernice 2008/56/ES sa od členských štátov vyžaduje, aby na koordináciu svojich morských stratégií využívali „existujúce regionálne inštitucionálne štruktúry zamerané na spoluprácu, do ktorých právomoci príslušný morský región alebo subregión patrí, vrátane tých, ktoré sa vybudovali na základe regionálnych morských dohovorov“. Podľa článku 4 smernice 2008/56/ES je subregión Makaronézia súčasťou regiónu v severovýchodnej časti Atlantického oceánu. Je najväčším morským subregiónom európskych morí a vyznačuje sa bohatou rozmanitosťou biotopov a druhov vrátane niektorých, ktoré sú v rámci dohovoru OSPAR zahrnuté do zoznamu „ohrozených a/alebo ubúdajúcich druhov a biotopov“. Morská oblasť v zmysle dohovoru OSPAR pokrýva v súčasnosti iba čiastočne vody makaronézskeho subregiónu, ktorého ohraničenie bolo vymedzené a dohodnuté na úrovni EÚ. 
Zosúladením morskej oblasti dohovoru OSPAR, pokiaľ ide o subregión Makaronézia, s morskou oblasťou smernice 2008/56/ES sa preto uľahčí vykonávanie uvedenej smernice Španielskom a Portugalskom (dvoma členskými štátmi EÚ, ktoré majú teritoriálne vody v subregióne Makaronézia), a to prostredníctvom posilnenej spolupráce na úrovni dohovoru OSPAR. 
Okrem toho sa rovnakým spôsobom posilní ochrana zraniteľných druhov a biotopov tohto regiónu a jeho jedinečnej morskej a pobrežnej biodiverzity v súlade s pravidlami stanovenými v platných právnych predpisoch Únie vrátane smernice Rady 92/43/EHS, smernice 2009/147/ES a nariadenia (EÚ) 2024/1991.
•	Súlad s ostatnými politikami Únie
Dotknuté regióny sú najvzdialenejšími regiónmi Európskej únie v zmysle článku 349 Zmluvy o fungovaní Európskej únie. V súlade s týmto článkom zmluvy Európska komisia prijala stratégiu pre najvzdialenejšie regióny, ktorej cieľom je zabezpečiť, aby všetky politiky, právne predpisy a programy EÚ podporovali tieto najvzdialenejšie regióny. Rozšírenie dohovoru OSPAR na tieto dva najvzdialenejšie regióny preto posilňuje súlad s politikou EÚ pre najvzdialenejšie regióny.
2.	PRÁVNY ZÁKLAD, SUBSIDIARITA A PROPORCIONALITA
•	Právny základ
Cieľom navrhovanej zmeny je zabezpečiť väčší súlad medzi dohovorom OSPAR a pravidlami stanovenými v smernici 2008/56/ES, ktoré sa už uplatňujú v celej oblasti Makaronézie, a zlepšiť tak koordináciu v záujme ochrany a zachovania bohatej biodiverzity a zraniteľných ekosystémov nachádzajúcich sa v oblasti Makaronézie. Cieľom navrhovanej zmeny je teda ochrana životného prostredia. Vhodným právnym základom odporúčania je preto článok 192 ods. 1 ZFEÚ.
•	Právomoc Únie
Cieľom zmeny, ktorej sa týka toto odporúčanie, je zahrnúť vody obklopujúce Makaronéziu (Madeira a Kanárske ostrovy) do morskej oblasti, na ktorú sa vzťahuje dohovor OSPAR, a dosiahnuť tak väčší súlad medzi dohovorom OSPAR a pravidlami stanovenými v smernici 2008/56/ES, ktoré sa už uplatňujú v celej oblasti Makaronézie, a zlepšiť vďaka tomu ochranu biodiverzity a zraniteľných ekosystémov v tejto oblasti. Predmetom tejto zmeny je teda ochrana biodiverzity a zraniteľných ekosystémov vo vodách obklopujúcich Makaronéziu.
Únia má podľa článku 4 ods. 2 písm. e) ZFEÚ právomoc v oblasti ochrany životného prostredia. Okrem toho túto právomoc už vykonáva v súvislosti s predmetom tejto zmeny, t. j. ochranou biodiverzity a zraniteľných ekosystémov vo vodách obklopujúcich Makaronéziu, a to na základe prijatia smernice 2008/56/ES, smernice Rady 92/43/EHS, smernice 2009/147/ES a nariadenia (EÚ) 2024/1991.
•	Subsidiarita
Vzhľadom na to, že cieľ tejto zmeny sa týka dosiahnutia väčšieho súladu medzi dohovorom OSPAR a pravidlami stanovenými v právnych predpisoch Únie, najmä v smernici 2008/56/ES, opatrenie na úrovni Únie je účinnejšie ako opatrenia na vnútroštátnej úrovni.
Proporcionalita
Zahrnutie vôd obklopujúcich Makaronéziu do morskej oblasti, na ktorú sa vzťahuje dohovor OSPAR, je jediným spôsobom, ako dosiahnuť väčší súlad medzi dohovorom OSPAR a pravidlami stanovenými v smernici 2008/56/ES, a zlepšiť tak ochranu biodiverzity a zraniteľných ekosystémov v tejto oblasti. Toto zahrnutie je zároveň jediným spôsobom, ako možno uľahčiť vykonávanie smernice 2008/56/ES, pokiaľ ide o subregión Makaronézia, a to prostredníctvom posilnenej spolupráce na úrovni dohovoru OSPAR v súlade s článkom 6 ods. 1 smernice 2008/56/ES, v ktorom sa od členských štátov vyžaduje, aby na koordináciu svojich morských stratégií využívali „existujúce regionálne inštitucionálne štruktúry zamerané na spoluprácu, do ktorých právomoci príslušný morský región alebo subregión patrí, vrátane tých, ktoré sa vybudovali na základe regionálnych morských dohovorov.“. 
Toto odporúčanie na podporu zahrnutia vôd obklopujúcich Makaronéziu do morskej oblasti, na ktorú sa vzťahuje dohovor OSPAR, je preto v súlade so zásadou proporcionality.

•	Výber nástroja
Odporúčanie Komisie na rozhodnutie Rady o poverení začať rokovania v súlade s článkom 218 ods. 3 ZFEÚ, v ktorom sa stanovuje, že Komisia predkladá odporúčania Rade, ktorá prijme rozhodnutie poverujúce na začatie rokovaní. 
Vzhľadom na postup prijímania navrhovanej zmeny podľa článku 15 dohovoru OSPAR, a najmä na skutočnosť, že zmena nadobudne platnosť až po jej ratifikácii, prijatí alebo schválení najmenej siedmimi zmluvnými stranami (článok 15 ods. 4 a 5 dohovoru OSPAR), vhodným postupom na zabezpečenie účasti Únie na rokovaniach o navrhovanej zmene na 28. pravidelnom zasadnutí/stretnutí komisie OSPAR je prijatie rozhodnutia Rady podľa článku 218 ods. 3 až 4 ZFEÚ. 
3.	VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
•	Hodnotenia ex post/kontroly vhodnosti existujúcich právnych predpisov
Neuplatňuje sa.
•	Konzultácie so zainteresovanými stranami
Neuplatňuje sa.
•	Získavanie a využívanie expertízy
Neuplatňuje sa.
•	Posúdenie vplyvu
Neuplatňuje sa.
•	Regulačná vhodnosť a zjednodušenie
Neuplatňuje sa.
•	Základné práva
Neuplatňuje sa.
4.	VPLYV NA ROZPOČET
Predložené odporúčanie nemá vplyv na rozpočet.
5.	ĎALŠIE PRVKY
•	Plány vykonávania, spôsob monitorovania, hodnotenia a podávania správ
Neuplatňuje sa.
•	Vysvetľujúce dokumenty (v prípade smerníc)
Neuplatňuje sa.
•	Podrobné vysvetlenie konkrétnych ustanovení návrhu
Keďže toto odporúčanie sa týka len jednej zmeny/jedného ustanovenia, všetky potrebné vysvetlenia boli poskytnuté v predchádzajúcich oddieloch tejto dôvodovej správy. 
1. Voľba vyjednávača
Keďže zamýšľaná dohoda sa vzťahuje výlučne na záležitosti, ktoré nepatria do spoločnej zahraničnej a bezpečnostnej politiky, podľa článku 218 ods. 3 ZFEÚ musí byť za vyjednávača určená Komisia.

Odporúčanie
ROZHODNUTIE RADY
o poverení začať rokovania o zmene článku 1 písm. a) Dohovoru o ochrane morského prostredia severovýchodného Atlantiku
RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 3 a 4, 
so zreteľom na odporúčanie Európskej komisie,
keďže:
(1)	Únia uzavrela Dohovor o ochrane morského prostredia severovýchodného Atlantiku (ďalej len „dohovor OSPAR“) rozhodnutím Rady 98/249/ES zo 7. októbra 1997[footnoteRef:8] a tento dohovor nadobudol platnosť 25. marca 1998. [8: 	Rozhodnutie Rady 98/249/ES zo 7. októbra 1997 o uzavretí Dohovoru o ochrane morského prostredia v severovýchodnom Atlantiku (Ú. v. ES L 104, 3.4.1998, s. 1).] 

(2)	Španielsko a Portugalsko predložili podľa článku 15 ods. 2 dohovoru OSPAR návrh na zmenu článku 1 písm. a) dohovoru OSPAR tak, aby sa do morskej oblasti, na ktorú sa vzťahuje dohovor OSPAR, zahrnuli vody obklopujúce Makaronéziu (Madeira a Kanárske ostrovy). 
(3)	Cieľom navrhovanej zmeny je zabezpečiť väčší súlad medzi dohovorom OSPAR a pravidlami stanovenými v smernici 2008/56/ES[footnoteRef:9], ktoré sa už uplatňujú v oblasti Makaronézie, a zlepšiť tak koordináciu v záujme ochrany a zachovania bohatej biodiverzity a zraniteľných ekosystémov nachádzajúcich sa v oblasti Makaronézie [9: 	Smernica Európskeho parlamentu a Rady 2008/56/ES zo 17. júna 2008, ktorou sa ustanovuje rámec pre činnosť Spoločenstva v oblasti morskej environmentálnej politiky (rámcová smernica o morskej stratégii) (Ú. v. EÚ L 164, 25.6.2008, s. 19).] 

(4)	O tomto návrhu na zmenu článku 1 písm. a) dohovoru OSPAR sa bude rokovať na 28. pravidelnom zasadnutí/stretnutí komisie OSPAR, ktoré sa začne 23. júna 2025. Podľa článku 15 ods. 3 dohovoru OSPAR sa má zmena prijať jednomyseľným hlasovaním zmluvných strán.
(5)	Po prijatí zmeny komisiou OSPAR podľa článku 15 ods. 4 a 5 dohovoru OSPAR sa zmena predloží zmluvným stranám na ratifikáciu, prijatie alebo schválenie a zmena nadobudne platnosť až po tom, ako depozitár prijme oznámenie o ratifikácii, prijatí alebo schválení najmenej od siedmych zmluvných strán. 
(6)	Únia by sa mala zúčastniť na rokovaniach o navrhovanej zmene článku 1 písm. a) dohovoru OSPAR v rámci 28. pravidelného zasadnutia/stretnutia komisie OSPAR, 

PRIJALA TOTO ROZHODNUTIE: 
Článok 1
[bookmark: _CopyToNewDocument_]Komisia sa týmto poveruje zúčastniť sa v mene Únie na rokovaniach v rámci Komisie o Dohovore o ochrane morského prostredia severovýchodného Atlantiku (ďalej len „dohovor OSPAR“) o zmene článku 1 písm. a) dohovoru OSPAR, ktorou sa majú vody obklopujúce Makaronéziu (Madeira a Kanárske ostrovy) zahrnúť do morskej oblasti, na ktorú sa vzťahuje dohovor OSPAR.
Článok 2
Smernice na rokovania sú uvedené v prílohe.
Článok 3
Rokovania sa vedú v konzultácii s pracovnou skupinou Rady pre životné prostredie, ktorá sa týmto určuje za osobitný výbor v zmysle článku 218 ods. 4 Zmluvy o fungovaní Európskej únie.
Článok 4
Toto rozhodnutie je určené Komisii.


V Bruseli
	Za Radu
	predseda

